ועדת הכספים, כנסת 17, פרוטוקול מספר 188, 2006-11-20 12:40

יעקב ליצמן: רבותי, צהריים טובים, אני פותח את הישיבה.

יעקב ליצמן: אנחנו עוברים לפנייה 464.

אריאל אבלין: הפנייה נועדה לתקצב בעיקר רכישה ופדיון מקרקעין עבור מפוני גוש קטיף במתחם הגולף באשקלון ובניצנים וכן לתגבר את פעילות ניהול נכסי רשות הפיתוח במינהל מקרקעי ישראל.

ניסן סלומינסקי: מה זה רשות הפיתוח?

חיים אורון: הכול קשור לעניין של גוש קטיף?

חיים אורון: לא, זה נושא נפרד.

חיים אורון: איפה זה רשות הפיתוח, באיזה מקום בארץ?

אריאל אבלין: זה בעיקר באזורים של נכסי נפקדים, בעיקר ביפו, עכו, רמלה – מקומות שיש בהם ריכוזים של נכסים שהועברו לרשות הפיתוח.

יעקב ליצמן: שוב אין אף אחד מחברי הקואליציה.

חיים אורון: בואו נאשר להם את זה, אבל אני רוצה להגיד משהו בהזדמנות חגיגית זו.

יעקב ליצמן: אגב, ביקשתי פגישה עם קובי הבר.

יעקב ליצמן: תסמכו על היושב-ראש שלכם, כשהוא אומר שזה לא יהיה, זה לא יהיה.

יעקב ליצמן: הכוונה ל-20 מיליון ש"ח.

חיים אורון: אני בעד לאשר את זה, אבל בימים האחרונים יצא לי להיפגש עם מפונים מרצועת עזה, בעיקר עם קבוצה של חקלאים.

חיים אורון: אני חושב שמה שמתנהל זה לא בסדר.

חיים אורון: אני מבקש לקיים על זה דיון.

חיים אורון: אני יודע שמוליכים הצעות חוק, לא הסכמתי לחתום על החוק, אבל אני חושב שיש מקום לקיים דיון בתוך שבוע או שבועיים.

חיים אורון: הייתה ועדת משנה, ואני יודע שייכנסו לדיוני תקציב ולא יהיה זמן.

חיים אורון: שמעתי דברים שהם לא בסדר, בוא נגיד את זה כך.

יעקב ליצמן: כפי שהצהרתי, ואני מצהיר כל הזמן, באחד מימי השבוע אני רוצה לקיים ישיבה במקומות האלה, ואז לקיים גם סיור.

יעקב ליצמן: עד לרגע זה אין לי חוק תקציב, אין לי חוק הסדרים, אין לי כלום.

יעקב ליצמן: התקציב לא הועבר אלינו.

ניסן סלומינסקי: כי ועדת הכנסת עוד לא חילקה אותו?

ניסן סלומינסקי: נכון מה שכתבו, שבגללך הם רוצים להעביר הרוב לוועדת הכלכלה?

יעקב ליצמן: זה סתם ספין של יצחקי.

יעקב ליצמן: הודעתי במכתב לראש הממשלה אתמול, והיום זה מופיע ב"המודיע", שניתקתי מגע אתם, כי אני רוצה לראות אם יצחקי מקיים את המילה שלו.

חיים אורון: אני חוזר לעניין שלי.

חיים אורון: הבעיה היא לא סיור.

חיים אורון: אם יש טענה, ואני נזהר בלשוני, שעד היום – אף על פי שלנו נמסר שיש 22,000 דונם מאותרים בנגב – אנשים אפילו לא יודעים, ואפילו אין איתור טנטטיבי של האפשרות,

יעקב ליצמן: תן לצביה להגיב.

חיים אורון: אני לא עובד אצל צביה, בלי לפגוע, אבל אני לא חושב שאני עושה משהו נגד קידום העניינים של מינהלת סל"ע.

חיים אורון: שיבואו לכאן נציגי משרד החקלאות ונציגי מינהל מקרקעי ישראל, ותבוא צביה, ויבוא הראל בלינדה, והוא כבר פה, ויסבירו מה קורה עם הקרקעות.

יעקב ליצמן: הראל, אתה מאשר את החתימה שלך?

הראל בלינדה: זו חתימתי.

ניסן סלומינסקי: לנו בכלל אין חתימות.

חיים אורון: אני מבקש שנקיים על זה דיון.

חיים אורון: יבואו הראל ויבוא האוצר.

חיים אורון: לדעתי הם צריכים לקבל מכה בראש מכולנו יחד, ולהתחיל לזוז.

חיים אורון: בכל זאת אנחנו שנה ורבע אחרי.

יעקב ליצמן: אני מקיים הצבעה על פנייה 464: אושר.

ניסן סלומינסקי: בכמה כסף מדובר?

ניסן סלומינסקי: כמה כסף הוקצה לנושא של המפונים?

אריאל אבלין: 134 מיליון ש"ח למתחם הגולף.

אריאל אבלין: בניצנים חלק מהכסף תוקצב בהרשאה בשנה שעברה.

יעקב ליצמן: אנחנו עוברים לפנייה 343.

יעקב ליצמן: אני צריך להודיע לחברים שאולי זה ייפול כאן.

יעקב ליצמן: הראל, אני חייב להגיד לך, יש רק אופוזיציה כאן.

הראל בלינדה: אלך להתייעץ.

יעקב ליצמן: פנייה 410, תמ"ת, אין נציג.

יעקב ליצמן: פנייה 422, תחבורה, אין נציג.

יעקב ליצמן: פנייה 423, משק המים.

ערן פולק: זו פנייה תקציבית שהיא פנימית בתוך סעיף תקציב מפעלי מים, שמעבירה בעיקר תקציבי מזומן בין התוכניות לביצועים בפרויקטים השונים, בהתאם לביצוע, ועוד כמה השתתפויות של משרדי הממשלה.

יעקב ליצמן: מוצא חן בעיניכם?

יעקב ליצמן: אני מקיים הצבעה על פנייה 423: אושר.

יעקב ליצמן: אנחנו עוברים לפניות 430-429.

ערן ניצן: הפנייה עוסקת בתקצוב בדיקה שאנחנו עומדים לערוך, בהתאם להחלטת הממשלה, בנושא של מפעילים וירטואליים בישראל.

ערן ניצן: יש היום שלוש חברות סלולריות ויש להן כוח שוק שהולך ומתגבש.

ערן ניצן: הממשלה רוצה להתמודד עם הנושא ובודקת מפעילים וירטואליים.

ערן ניצן: זה דבר שקורה בכל מדינות העולם וכאן לא מתפתח.

ערן ניצן: על כן אנחנו יוצאים למכרז בין-לאומי בנושא הזה.

ערן ניצן: מפעיל וירטואלי הוא מפעיל שאין לו תשתית.

ערן ניצן: זו חברה סלולרית בלי תשתית.

ערן ניצן: היא קונה מיליון דקות מ"סלקום", למשל.

ערן ניצן: בעולם יש חברה ידועה בשם "וירג'ין", למשל, ויש 200 חברות כאלה.

ערן ניצן: אין בישראל חברה כזאת.

ערן ניצן: צריך לברר למה, ומה צריך לעשות כדי שתהיינה חברות.

יעקב ליצמן: אני מקיים הצבעה על פניות 430-429: אושר.

יעקב ליצמן: אנחנו עוברים לפנייה 432, תמ"ת, אין נציג.

יעקב ליצמן: פנייה 434, פנים, אין נציג.

חיים אורון: זה של איגוד כבאות.

יעקב ליצמן: אני מקיים הצבעה על פנייה 434: אושר.

יעקב ליצמן: זה בגלל הכבאות.

יעקב ליצמן: פנייה 436, קליטה, זה כסף קטן, גם את זה אני מוכן לאשר.

יעקב ליצמן: אני מקיים הצבעה על פנייה 436: אושר.

יעקב ליצמן: אבל אני מבקש לכתוב מכתב ולומר שהנציגים לא הגיעו, בכל הכבוד.

יעקב ליצמן: הם רוצים להכריח אותי להגיד מילה לא טובה עליהם.

יעקב ליצמן: אנחנו עוברים לפנייה 438, קוראים אופטיים.

ודים גודון: מדובר בהעברת מיליון ש"ח ממשרד הפנים למשרד לביטחון פנים לטובת המערכת לרישוי גבולות, לקוראים אופטיים שיכולו לקרוא דרכונים.

יעקב ליצמן: אני מקיים הצבעה על פנייה 438: אושר.

יעקב ליצמן: עוברים לפנייה 439.

אמירה חכמון: הפנייה נועדה להגדלה של הרשאה להתחייב ב-868,000 ש"ח, ושינויים פנימיים.

יעקב ליצמן: למה זה?

אמירה חכמון: הסכום הזה הוא בגין רכישה של רישיונות "אורקל", רישיונות של מחשוב, לכל תיאום הפעולות בשטחים.

אמירה חכמון: ברגע שעושים הרשאה להתחייב, זה מוזיל.

יעקב ליצמן: אני מקיים הצבעה על פנייה 439: אושר.

יעקב ליצמן: אנחנו עוברים לפניות 441-440.

חיים אורון: אלו שני תקנים.

אמירה חכמון: זו העברת שני תקנים למשרד הפנים.

יעקב ליצמן: אני מקיים הצבעה על פניות 441-440: אושר.

ניסן סלומינסקי: זה מארז?

ניסן סלומינסקי: כל יום מעבירים משם אחד.

יעקב ליצמן: עוברים לפנייה 442, שידורים דיגיטליים.

ערן ניצן: העברת 1.5 מיליון ש"ח לפרויקט השידורים הדיגיטליים.

ערן ניצן: מעסיקים חברת ייעוץ שמסייעת לממשלה לקדם את הדיגיטציה של השידורים בתחום הרדיו והטלוויזיה.

ערן ניצן: יש לנו שני פרויקטים בתחום הדיגיטציה: הראשון הוא הרדיו הדיגיטלי בישראל, ובשבוע שעבר הוועדה אישרה לנו הרשאה כדי לצאת למכרז בסוף החודש.

ערן ניצן: השני הוא הטלוויזיה הדיגיטלית.

ערן ניצן: בשני הפרויקטים הללו אנחנו מסתייעים ביועצים חיצוניים בוועדת המכרזים.

ניסן סלומינסקי: מה זה טלוויזיה דיגיטלית?

ערן ניצן: זו עוד החלטת ממשלה שעברה בנושא הזה.

ערן ניצן: השידורים החופשיים – ערוצים 1, 2 ו-10, לצורך העניין – יופצו כך שכל אחד יוכל לקלוט אותם, גם בלי להיות מחובר ובלי לשלם.

ערן ניצן: הוא יצטרך לקנות רכיב.

יעקב ליצמן: אני מקיים הצבעה על פנייה 442: אושר.

יעקב ליצמן: הצבעתי נגד.

יעקב ליצמן: פניות 446-445, משטרת ישראל.

ודים גודון: זו הוצאה מותנית בהכנסה בתקציבי הוצל"פ המשטרתי בסך של 5.8 מיליון ש"ח.

ודים גודון: נוסף על כך, הגדלה הוצאה מותנית בהכנסה בתקציבי אמרכלות של משטרת ישראל בגין הכנסות מחברת ביטוח "ענבל", מכירות מכוניות.

יעקב ליצמן: אני מקיים הצבעה על פניות 446-445: אושר.

יעקב ליצמן: הצבעתי נגד.

יעקב ליצמן: פנייה 449 – אני נגד זה, אני לא רוצה לדון בזה.

יעקב ליצמן: נעבור לפנייה הבאה.

ניסן סלומינסקי: זה בתי הדין?

ניסן סלומינסקי: למה אתה לא רוצה לדון?

ניסן סלומינסקי: מה, זה שכר?

יעקב ליצמן: כן.

יעקב ליצמן: לא רוצה.

יעקב ליצמן: עוברים לפנייה 450.

ניסן סלומינסקי: יש אפשרות לאשר ושיתקנו את מה שצריך?

יעקב ליצמן: אתה רוצה שנעשה רוויזיה?

יעקב ליצמן: אם אתה רוצה נצביע, ואבקש רוויזיה.

קריאה: זה יעלה מחר?

יעקב ליצמן: זה לא יעלה.

יעקב ליצמן: זה לא עובר.

ניסן סלומינסקי: יש שתי אפשרויות: לא דנים או לא מאשרים.

יעקב ליצמן: פנייה 450.

שמואל ציטרונבלט: זה 250,000 ש"ח.

שמואל ציטרונבלט: מממנים בזה פיקוח על חציבה וכו'.

יעקב ליצמן: אני מקיים הצבעה על פנייה 450: אושר.

יעקב ליצמן: עוברים לפנייה 451.

שמואל ציטרונבלט: עדכון תקציבי המכון.

יעקב ליצמן: אני מקיים הצבעה על פנייה 451: אושר.

חיים אורון: מה אתה עושה עם זה?

יעקב ליצמן: אני מוכן להעלות את זה להצבעה, אף על פי שאצביע נגד.

יעקב ליצמן: אבל אני צריך להודיע לכל חברי הוועדה,

חיים אורון: אז אל תעשה את זה, תעשה את זה מחר.

חיים אורון: יש קיצוץ בהשכלה הגבוהה, ברווחה, בחינוך.

יעקב ליצמן: נעבור לפנייה 433, משרד הבינוי והשיכון, אין נציג.

ודים גודון: יש הרוויזיה של השבוע שעבר.

יעקב ליצמן: בסדר, נקבל ונדון בזה.

יעקב ליצמן: אני רוצה לראות את הפנייה הגדולה.

יעקב ליצמן: הראל, מה עשית כאן?

הראל בלינדה: הוספנו את מוטת הביצוע שמצאנו בתקציבי המשרדים על מנת לתגבר את משרד הביטחון, שיוכלו לחדש את המלאי,

סמדר אלחנני: למה צריך לחדש מלאים?

סמדר אלחנני: זו שאלה מאוד עקרונית.

סמדר אלחנני: זה כבר היה.

סמדר אלחנני: השתמשו במלחמה.

סמדר אלחנני: פנינו לעתיד, לאיום הבא.

סמדר אלחנני: אתה צריך לתכנן מה צריך לאיום הבא, לא למלחמה הקודמת.

סמדר אלחנני: אתה מסכים אתי, על פי הבעת פניך.

יעקב ליצמן: אני מחכה שיביאו לי את הפנייה הנוספת.

יעקב ליצמן: זה העניין האחרון.

יעקב ליצמן: אני לא מביא יותר.

ניסן סלומינסקי: לגבי פנייה 433, שלא דנים בה היום: אני רואה שמורידים מגורמים שונים.

ניסן סלומינסקי: זו פנייה של משרד השיכון.

יעקב ליצמן: לא העברתי את זה.

ניסן סלומינסקי: אני יודע.

ניסן סלומינסקי: אני רק רואה שמורידים כספים מחומת שמואל, ממעלה אדומים.

ניסן סלומינסקי: נראה את זה בהמשך.

ודים גודון: יש עניין נוסף.

יעקב ליצמן: הכוונה לפניות 428-424, נעבור אליהן.

ודים גודון: כן, לזאת הכוונה.

ודים גודון: מדובר בהעברת 70 מיליון ש"ח למשטרת ישראל בגין גירעונות שכר, על מנת להימנע מחריגות.

ודים גודון: היא מורכבת מתגבור תוכנית אמרכלות, בסך 57 מיליון ש"ח; תגבור תוכנית המטה הארצי בסך 10 מיליון ש"ח; תגבור תוכנית פרויקטים במחשוב, וכו'.

אלי אפללו: אדוני היושב-ראש, אני מבקש להעיר לסדר, לא ידעתי שיש העברות.

יעקב ליצמן: זה על סדר היום.

יעקב ליצמן: שנית, הודעתי בישיבה ההיא.

טמיר כהן: זה על סדר היום.

אלי אפללו: בכל מקרה, אני סומך עליכם.

יעקב ליצמן: אני מקיים הצבעה על הרוויזיה של ליצמן, על פניות 428-424: אושר.

יעקב ליצמן: מי בעד פניות 428-424?

יעקב ליצמן: אושר.

יעקב ליצמן: תודה.